Hyvä harjoittelua ohjaava fysioterapeutti ja/tai harjoittelusta vastaava henkilö

Fysioterapeuttiopiskelijat (SF14K1) aloittavat neljännen työelämäharjoittelun fysioterapiaympäristössä 7.11-16.12.2016 (9 op). Harjoittelujaksolle tulevat opiskelijat ovat nyt kuudennella lukukaudella ja valmistuvat keväällä 2017. Harjoittelun teema on neurologinen fysioterapia. Tarkemmat tavoitteet, harjoitteluun liittyvät oppimistehtävät, näytön arviointilomake ja kirjaamista tukeva ohje löytyvät Metropolian Wiki-alustalta: https://wiki.metropolia.fi/display/toimintaterapianharjoittelu/Fysioterapian+harjoittelujaksot

Opiskelijat ovat suorittaneet kaikki perusopinnot liittyen toimintakyvyn arviointiin ja fysioterapian perusmenetelmiin (hieronta, nivelten mobilisointi, fysikaalinen terapia, terapeuttinen harjoittelu, kuormituksen ja harjoittelun vaikutus elimistöön ja terveyden edistäminen). He ovat opiskelleet terveysliikuntaa, liikunnan didaktiikkaa ja erityisliikuntaa. Hengitys- ja verenkiertoelimistön fysioterapia, psykofyysinen fysioterapia ja tuki- ja liikuntaelimistön fysioterapia on suoritettu. 
 
 Neurologisen fysioterapian opinnot (6 op) ovat tänä syksynä ennen harjoittelujaksoa. Opintojakson toteutuksessa koululla on esim. yksi asiakastilanne ja videolla olevien asiakasesimerkkien parissa työskentelyä teoriaopintojen ohessa. 
Tässä on linkki SF14K1-ryhmän opetussuunnitelmaan.

http://opinto-opas-ops.metropolia.fi/index.php/fi/16183/fi/114/SF14K1/year/2013

Opiskelijat harjoittelevat kuuden viikon ajan ja heidän viikoittainen työaikansa on 30 tuntia/viikko. Tarkemmista harjoitteluajoista voitte sopia opiskelijan kanssa niin, että se on mielekästä yksikkönne toiminnan ja opiskelijan oppimisen kannalta. 
Poissaolo esimerkiksi sairastumisen seurauksena korvataan, jos se vaikuttaa harjoittelun tavoitteiden saavuttamiseen. Tällä harjoittelujaksolla jokaisella opiskelijalla on nimetty yhdysopettaja, joka käy harjoittelupaikassa kerran jakson aikana. Voitte olla häneen yhteydessä harjoitteluun liittyvissä asioissa. 

Opiskelijat ottavat etukäteen yhteyttä harjoittelupaikkaansa.

Yhteistyöterveisin,

Sanna Garam
Ryhmän tutoropettaja
Sanna.Garam@metropolia.fi